**E noaptea cea cuminte**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E noaptea cea cuminte

Aprinse sunt pe boltă, stele,

ce parcă stau şirag,

iar ochii mei, privesc cu drag,

spre lumea lumilor, departe.

Spre ea, vor ochii să mă poarte,

de-aceea trag perdele.

E noaptea cea cuminte, parcă,

se leagănă stele în vânt,

cortina trasă, pliu răsfrânt,

mă linişteşte-n plină noapte,

visez la noi şi mere coapte,

şi doruri mă încearcă.

E noaptea noastră, cea cuminte,

în care stelele-s cuvinte.